



Lietuvos Respublikos Vyriausybė

NUTARIMAS

**DĖL LIETUVOS RESPUBLIKOS VYRIAUSYBĖS 2000 M. GRUODŽIO 15 D. NUTARIMO NR. 1458 „DĖL VALSTYBĖS RINKLIAVOS OBJEKTŲ SĄRAŠO, ŠIOS RINKLIAVOS DYDŽIŲ IR MOKĖJIMO IR GRĄŽINIMO TAISYKLIŲ PATVIRTINIMO“ PAKEITIMO**

2007 m. gruodžio 27 d. Nr. 1403

Vilnius

Lietuvos Respublikos Vyriausybė nutaria:

1. Pakeisti valstybės rinkliavos objektų sąrašą ir šios rinkliavos dydžius, patvirtintus Lietuvos Respublikos Vyriausybės 2000 m. gruodžio 15 d. nutarimu Nr. 1458 „Dėl valstybės rinkliavos objektų sąrašo, šios rinkliavos dydžių ir mokėjimo ir grąžinimo taisyklių patvirtinimo“ (Žin., 2000, Nr. [108-3463](https://www.e-tar.lt/portal/lt/legalAct/TAR.E3A145C8DD49); 2002, Nr. [115-5155](https://www.e-tar.lt/portal/lt/legalAct/TAR.A9DCB9A1CA47); 2003, Nr. [84-3841](https://www.e-tar.lt/portal/lt/legalAct/TAR.AED25494B20C); 2004, Nr. [56-1944](https://www.e-tar.lt/portal/lt/legalAct/TAR.A0EF2086813E), Nr. [107-3989](https://www.e-tar.lt/portal/lt/legalAct/TAR.62F84F217615)):

1.1. Pripažinti netekusiu galios 2.11 punktą.

1.2. Išdėstyti 2.12 punktą taip:

„2.12. paso išdavimą, keitimą bendra tvarka 100 litų.“

1.3. Išdėstyti einančią po 2.121 punkto pastabą taip:

„Pastaba. Jeigu pasas, nurodytas 2.12 punkte, išduodamas, keičiamas skubos tvarka per 1 darbo dieną nuo prašymo priėmimo, valstybės rinkliava didinama 100 litų, skubos tvarka per 5 darbo dienas nuo prašymo priėmimo – 50 litų.

Jeigu pasas, nurodytas 2.121 punkte, išduodamas, keičiamas skubos tvarka per 1 darbo dieną nuo prašymo priėmimo, valstybės rinkliava didinama 60 litų, skubos tvarka per 5 darbo dienas nuo prašymo priėmimo – 30 litų.“

2. Pripažinti netekusiu galios Lietuvos Respublikos Vyriausybės 2002 m. lapkričio 28 d. nutarimo Nr. 1869 „Dėl Lietuvos Respublikos Vyriausybės 2000 m. gruodžio 15 d. nutarimo Nr. 1458 „Dėl valstybės rinkliavos objektų sąrašo, šios rinkliavos dydžių ir mokėjimo ir grąžinimo tvarkos patvirtinimo“ pakeitimo“ (Žin., 2002, Nr. [115-5155](https://www.e-tar.lt/portal/lt/legalAct/TAR.A9DCB9A1CA47)) 1.1 punktą, kiek tai susiję su 2.11 punkto pakeitimu.

3. Šis nutarimas įsigalioja nuo 2008 m. sausio 1 dienos.

Ministras Pirmininkas Gediminas Kirkilas

Finansų ministras Rimantas Šadžius